  Виталий Пронин Удмуртилэн Тӧроез Александр Бречалов ӟечкылаз калыкез элькунлэн 100 ар тырмонэныз но Калыклэн огазеяськон нуналэныз.  - Мон данъяськисько, калыклэн но Россиысь Президентлэн Владимир Путинлэн оскеменызы, 3 но ӝыны ар ужасько ни Удмуртиын, аспӧртэмлыко шаерын. Татын лулысь-сюлмысь утисько шаерамы улӥсь вань 100-лэсь уно калыкъёслэн сям-йылолъёссы, лулчеберетсы, узырлыксы. Александр Бречалов, Удмуртилэн Тӧроез Алескандр Бречалов пусйиз, шаермы нырысь ик сюлмаське адямиос сярысь. Соин ик улонэз нуналысь нуналэ умой пала воштыны турттэ. Сое ӟечгес карыны юрттэ котькуд адями. Удмуртиын улэ ужась но сюлмо калык: 100 улонъёсты утись эмчиос, городъёсын но пичи гуртъёсын нылпиосты визьнодасьёс, калыккуспо ӵошатсконъёсын вормылӥсь но Удмуртиез данъясь тренеръёс но спортсменъёс, гурт удысын тыршисьёс, ужбергатисьёс. Со инженеръёс но констуркторъёс, соослы луыса заводъёсмылэн вузъёссы тодмо быдэс дуннеын.  Мон тау карисько вань шаерчиослы, тыршемды, лул-кужымды но Удмуртиез азинтэмды понна. Элькунлэн вань вормонъёсыз потэ вордскем шаердэс яратэмды бордысь. Вань сюлмысьтым ӟечкыласько! Юн тазалык, бусьтыр но тупаса улон, ваньзэ умойзэ гинэ! Праздникен! - шуиз Александр Владимирович.  